पाएं अपने शहर की ताज़ा ख़बरें और फ्री ई-पेपरडाउनलोड करें
संयुक्त किसान मोर्चा रोपड़ द्वारा नंगल चौक में गुरु तेग बहादुर जी का प्रकाश पर्व और शिकागो के शहीदों की याद में किसान-मजदूर एकता दिवस मनाया गया। मोर्चा के सदस्यों ने गुरु तेग बहादुर जी को याद किया और मजदूर मुक्ति लहर के महान नेताओं शिकागो के शहीदों को श्रद्धांजलि भेंट की। नेताओं ने कहा कि अंतरराष्ट्रीय मुद्रा कोष और विश्व व्यापार संस्था की कॉर्पोरेट समर्थक नीतियां बहुत तेजी के साथ लागू करके मोदी सरकार मेहनती लोगों पर कुल्हाड़ी चला रही है। उन्होंने कहा कि मजदूर, किसान समर्थक कानून खत्म करके किसानों-मजदूरों के हितों को कॉर्पोरेट घरानों के हवाले किया जा रहा है। आज के समय की जरूरत है कि इन हमलों के खिलाफ लड़ रही किसान जत्थेबंदियों के संघर्ष का डट कर साथ दिया जाए। इस मौके पर गुरमेल सिंह बाड़ा, गुरदेव सिंह बागी, परविंदर सिंह अलीपुर, बलविंदर सिंह आसमानपुर, मास्टर दलीप सिंह घनौला, राज कुमार तिवाड़ी, राधे स्याम, जसवंत सिंह सैनी, सतनाम सिंह माजरी जट्टा आदि मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn